Kauno valstybinė filharmonija

Kauno valstybinė filharmonija – didžiausia koncertinė organizacija Kauno mieste.

 Istorija 
Rūmai E. Ožeškienės ir L. Sapiegos g. kampe pradėti statyti 1925 m. gegužės mėn., baigti 1928 m. rugpjūčio mėn. Projekto autorius architektas Edmundas Frykas. Pastatas 4 aukštų, neoklasicizmo stiliaus su art deco elementais.Kauno architektūra / M. Rupeikienė. Teisingumo ministerija L. Sapiegos g. 5. – V.: Mokslas, 1991. – 292–293 psl. ISBN 5-420-00641-3

Pastate buvo įsikūrusi Teisingumo ministerija ir įvairios su teismais susijusios institucijos, o salė perduota Vyriausiojo Tribunolo patalpoms. 1936 m. rūmų pagrindiniame korpuse atliktas remontas. Nuo 1936 m. rugsėjo 1 d. iki 1940 m. posėdžiavo ketvirtasis Lietuvos Seimas.Seimo salė atidarymo iškilmių dieną // Lietuvos aidas, 1936 m. rugsėjo 1 d. Nr. 399 (3015)  1944–2006 m. buvo Lietuvos nacionalinės filharmonijos Kauno filialas. Nuo 2006 m. tapo savarankiška įstaiga. Šiuo metu čia dirba Kauno valstybinis choras, Kauno simfoninis orkestras ir Kauno styginių kvartetas.

Pastatas įrašytas į LR kultūros vertybių registrą.http://195.182.68.156/DB/pilnas.jsp?mc=4047 2005–2008 m. rekonstruotas pagal paveldo architektės Rymantės Gudienės projektą.Vida Savičiūnaitė. Restauratoriai Kauno Filharmoniją užleido muzikams  Po rekonstrukcijos didžiojoje salėje telpa 530 klausytojų.

 Šaltiniai 

 Nuorodos 
 Oficialus Kauno filharmonijos tinklalapis

Kategorija: Lietuvos filharmonija
Kategorija:Kauno modernistinė architektūra
Kategorija:Koncertų salės